༄༅། །དམ་ཚིག་གི་རྣམ་གཞག་མདོར་
བསྡུས་པ་བཞུགས་སོ། །
བླ་མ་ལ་ཕྱག་འཚལ་ལོ། །གསང་བ་མཆོག་གི་དགྱེས་པ་ན། །དཀྱིལ་
འཁོར་བསམ་ཡས་ལྷུན་གྲུབ་ཀྱང༌། །སངས་རྒྱས་རྩ་བའི་ཐུགས་ཀྱི་
དངོས། །རྡོ་རྗེ་སེམས་དཔར་ཕྱག་འཚལ་ཏེ། །སྨིན་ལམ་དབང་གིས་རྒྱུད་
སྦྱངས་ནས། །ལམ་གྱི་རྒྱུད་ལ་ཞུགས་པ་ཡི། །སྒོམ་དང་སྒྲུབ་པ་དོན་ཡོད་
ཕྱིར། །བསླབ་པའི་རིམ་པ་མདོར་བསྡུས་བཤད། །གང་ཞིག་དབང་པོ་རྣོན་
པོ་སྔགས་ཀྱི་གདུལ་བྱར་གྱུར་བའི་འཇུག་སྒོ་རང་རང་གི་ཁམས་དང་བསམ་
པའི་བྱེ་བྲག་གིས་ཕྱེས་པའི་ཕ་རྒྱུད་མ་རྒྱུད་གཉིས་སུ་མེད་པའི་རྒྱུད་དང་།
ཕྱི་ནང་རྒྱུད་སྡེའི་དབྱེ་བའི་རྒྱུད་རྣམས་ལས་རང་རང་གི་ངོ་སྐལ་དུ་གྱུར་
པའི་དམ་ཚིག་གི་དབྱེ་བ་བསམ་གྱིས་མི་ཁྱབ་པ་ཞིག་གསུངས་ནའང༌།
འདིར་རིག་འཛིན་བརྒྱུད་པའི་མན་ངག་གི་དབང་དུ་བྱས་ནས་རྒྱུད་ལུང་
མན་ངག་གསུམ་གྱི་དམ་ཚིག་མདོར་བསྡུས་ཏེ་འཆད་པར་བྱ་བ་ནི། བཱི་མ་
ལས། དམ་ཚིག་རྣམ་པའི་གྲངས་དག་ནི། །སེམས་ཅན་གྲངས་དང་ལོག་
རྟོག་གྲངས། །སངས་རྒྱས་ཉིད་ཀྱིས་མི་མཁྱེན་ཕྱིར། །རྟོག་འདུལ་གཉེན་
པོའི་དམ་ཚིག་གྲངས། །རྒྱལ་བ་ཉིད་ཀྱིས་བརྗོད་འདས་ཕྱིར། །འོན་ཀྱང་
77

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
རྨོངས་ལ་མདོར་བཟུང་བ། །ཞེས་གསུངས་པའི་དོན། རྩ་རྒྱུད་གསང་བ་
སྙིང་པོ་ལས། བླ་མེད་མི་སྤངས་བླ་མ་བཀུར། །ཡང་དག་ལམ་དུ་ཞུགས་ལ་
བྱམས། །སྔགས་དང་ཕྱག་རྒྱ་རྒྱུན་མི་བཅད། །གསང་བའི་དོན་བཅུ་སྨྲ་མི་
བྱ༑ ༑ཞེས་རྩ་བ་ལྔ་དང་། ཡན་ལག་གི་དམ་ཚིག་ཉེར་ལྔར་བསྡུས་ཏེ་གསུངས་
པ་མ་ཧཱ་དང་ཨ་ནུའི་སྐབས་སུ། མ་ཧཱའི་ཡན་ལག་ཉེར་ལྔའི་སྟེང་དུ་སྐུ་
གསུང་ཐུགས་ཀྱི་དམ་ཚིག་གསུམ་བསྣན་ནས་ཉི་ཤུ་རྩ་བརྒྱད་དུ་བསྡུས་ཏེ་
གསུངས། ཨ་ཏི་ལ་བླ་མའི་མན་ངག་གིས་སྔགས་ཕྱི་མ་རྣམས་ཀྱི་སྟེང་མི་
དགེ་བ་བཅུ་སྤང་བ་ལ་འདུས་པར་བཞེད་པས། དེ་ལྟ་བུའི་དམ་ཚིག་གི་
རྣམ་གཞག་འཆད་པ་ལ་གཉིས། རྩ་བ་དང་ཡན་ལག་གི་དམ་ཚིག་གཉིས།
དང་པོ་ལ་ལྔ་ལས། བཱི་མའི་གསལ་བཀྲ་ལས། བྱང་སེམས་རྣམ་ག
སློབ་དཔོན་དྲུག །མཆེད་བཞི་སྔགས་གསུམ་ཕྱག་རྒྱ་བཞི། །གསང་བཅུ་
རྩ་བར་ཤེས་པར་བྱ། །ཞེས་རྩ་བ་ལྔ་ལ་ནང་གི་དབྱེ་བས་ཉེར་དགུ་ཕྱེས་ན་
ཡང༌། རྩ་རྒྱུད་ཀྱི་དགོངས་པ་བཞིན་རྩ་བ་ལྔར་བསྡུས་ཏེ་འཆད་པ་ལ། དང་
པོ་བླ་མེད་མི་སྤང་བ་ནི། བླ་མེད་ནི་ཀུན་རྫོབ་དང་དོན་དམ་པའི་བྱང་ཆུབ་
ཀྱི་སེམས་རྣམ་པ་གཉིས་ཡིན་པ་ཀུན་རྫོབ་བྱང་སེམས་རྣམ་མཁྱེན་དང་
སེམས་ཅན་བློས་བཏང་གཉིས་ཀྱིས་མི་སྤངས་པ་དང་། དོན་དམ་བྱང་
སེམས་ལྷག་པའི་བདེན་པ་དབྱེར་མེད་རྟོག་གེའི་བློས་སེམས་ལ་མི་ཤོང་
ཞིང་རྩིས་མེད་དུ་འདོར་ཟེར་ཞིང་ལོག་པར་ལྟ་བས་མི་སྤང་བའོ། །གཉིས་
པ་བླ་མ་བཀུར་བ་ནི། བཀུར་བྱའི་བླ་མ་ནི་དྲུག་སྟེ། གསལ་བཀྲ་ལས། སྤྱི་
78

དམ་ཚིག་གི་རྣམ་གཞག་མདོར་བསྡུས་པ།
དང་འདྲེན་དང་དམ་ཚིག་དབང་། །ཉམས་ཆག་སྐོང་དང་ཤེས་རྒྱུད་གྲོལ། །
མན་ངག་ལུང་གི་སློབ་དཔོན་དྲུག །ཅེས་པ་ལྟར། སྤྱིའི་བླ་མ་ནི། ཡོངས་
ཀྱིས་བཀུར་བར་འོས་པའི་བླ་མ་རང་གི་སྡེ་སྣོད་གསུམ་གྱི་ཆོས་ཀྱི་བཀའ་
དྲིན་ཐོབ་པའི་བླ་མ་ཡང་བཀུར་ཚུལ་ཡུལ་ལ་དབང་བའི་རྒྱལ་པོ་དེ་ལ་
ཡུལ་ལུགས་ལ་ཇི་ལྟར་དར་བ་བཞིན་སེམས་ཀྱིས་མ་བཀུར་ཞིང་ཁྲིམས་
དང་འགལ་བའི་ལས་བྱས་ན། གཞན་གྱི་འཇིགས་པ་ལས་མི་སྐྱོབ་ཅིང་
ཡུལ་ཕུད་ནས་ཁྲིམས་ལ་གཏུགས་པའི་སྐྱོན་ཡོད་པ་བཞིན། སྤྱིའི་སློབ་
དཔོན་དེ་གཞུང་ནས་ཇི་ལྟར་བཤད་པ་བཞིན་དུ་མ་བཀུར་ན་ནང་པ་སངས་
རྒྱས་པའི་གྲལ་དུ་མི་ཚུད་ཅིང༌། ཁམས་གསུམ་དུ་འཁོར་བའི་སྐྱོན་ཡོད་
པས་རྒྱལ་པོ་ཙམ་དུ་བཀུར་དགོས་པར་བཤད། གཉིས་པ་འདྲེན་
པའི་བླ་མ་ནི། དབང་ཞུ་དུས་ཀྱི་རྡོ་རྗེ་ལུ་གུ་རྒྱུད་ཀྱི་བླ་མ་རྒྱལ་ཚབ་དཀྱིལ་
འཁོར་གྱི་མདུན་དུ་ཁྲིད་པའི་རྡོ་རྗེའི་ཕུད་བདག་ལྟ་བུའི་བླ་མ་དེ་ཁུ་བོ་
བཞིན་དུ་སེམས་ཀྱིས་མ་བཀུར་ཞེ་འགྲས་པའི་སྤྱོད་པ་བྱས་ན། ཕ་ཤི་བའི་
རྗེས་སུ་ཕ་མལ་བུས་འཚོབ་པ་ཁུ་བོ་ལ་རག་ལས་པ་བཞིན། སྙིང་ནས་
གུས་པར་མ་བྱས་ན། དམན་པའི་སྤྱོད་པའི་སྐྱོན་ཡོད་དེ་རྡོ་རྗེ་ལུ་གུ་རྒྱུད་ཀྱི་
སར་ཡར་མི་ཕེབས་ཤིང་། དབང་གི་དཀྱིལ་འཁོར་མི་མཐོང་བའི་ཉེས་པ་
ཡོད། འདི་མན་ཆད་ནས་ཞེ་འགྲས་པ་ཞེས་བླ་མ་དང་སློབ་མའི་རེ་བ་སྙིང་
ཞེ་ཐག་པ་ནས་ཆད་པ་ཞིག་མ་བྱུང་ན་རྩ་བའི་ལྟུང་བར་མི་འགྱུར་བར་
གསུངས། གསུམ་པ་དམ་ཚིག་དབང་གི་སློབ་དཔོན་ནི། དབང་དང་དམ་
79
79

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ཚིག་ཚུལ་བཞིན་དུ་ཞུ་པའི་ཡུལ། སྔགས་ཀྱི་འཇུག་སྒོ་དང་པོ་ལམ་གྱི་
གཞི་དབང་དང་པོ་བསྐུར་བའི་བླ་མ་དེ་ཡིན། ལམ་གྱིས་གཞི་དབང་གི་ཚད་
ནི༑ རབ་དབང་དོན་གྱི་ལྟ་བ་རྟོགས། འབྲིང་བདེ་གསལ་མི་རྟོག་གསུམ་
གྱི་ཉམས་སྐྱེ། ཐ་མ་སྒོ་གསུམ་རྡོ་རྗེ་གསུམ་གྱི་ངེས་ཤེས་བློ་གཞན་གྱིས་མི་
འཕྲོག་པ་ནམ་སྐེ་ན་ལམ་གྱི་གཞི་དབང་གི་གོ་ཆོད་དོ། །དེ་མིན་པའི་དབང་
ཞུས་ཐོབ་མང་པོས་ལམ་གྱིས་གཞི་དབང་གི་གོ་མི་ཆོད། དེ་ལྟ་བུའི་དབང་
དེ་ནམ་ཐོབ་པ་ནས་བཟུང་དེ་ཕན་ཆད་ཀྱི་དབང་ཞུས་པ་ཐམས་ཅད་ལམ་
དབང་གི་ལམ་དབང་སྔགས་ཀྱི་གསོ་སྦྱོང་ཙམ་དུ་འགྲོ་ཞིང་སྔགས་སྡོམ་
གསར་དུ་ནི་ཐོབ་རྒྱུ་མེད་པས་སྔགས་སྡོམ་ཐོབ་པ་ལམ་གྱི་གཞི་དབང་
མཚན་ཉིད་པ་ཞིག་ཐོབ་དུས་སྐྱེ། དབང་དེ་ཡང་སྒྱུ་འཕྲུལ་ཞི་ཁྲོ་དང་སྒྲུབ་
སྡེ་བཀའ་བརྒྱད་ལྟ་བུའི་དབང་ཞིག་ཐོབ་དགོས་པར་རིག་འཛིན་གོང་མ་
རྣམས་བཞེད། སློབ་དཔོན་དེ་རང་གི་ཕ་བཞིན་དུ་འགྲོགས་བདེ་བའི་
སེམས་ཀྱིས་མ་བཀུར་ཞིང་ཞེ་འགྲས་པའི་སྤྱོད་པ་བྱས་ན་རང་དགྲ་ལག་ཏུ་
སོང་བཙོན་དུ་བཟུང་ན་ཡོ་བྱད་ཀྱིས་བསླུ་ཞིང་རང་ཁྱིམ་དུ་ཕྱིན་པ་ཕ་ལ་
རག་ལས་པ་བཞིན་སེམས་ཀྱིས་མ་བཀུར་ན། དམ་ཆུ་སྡིག་པར་འགྱུར་ཕྱི་
མ་ངན་སོང་གི་སྡུག་བསྔལ་མྱོང་ཞིང་། འོག་མིན་གྱི་ཕ་ཁྱིམ་དུ་མི་སླེབས་པའི་
ཉེས་པ་ཡོད། བཞི་པ་ཉམས་ཆག་སྐོང་བའི་སློབ་དཔོན་ནི། རང་གི་བླ་མ་
དང་མཆེད་ལ་ཉམས་ཆག་ཤོར་ན་ཉིན་མཚན་གྱི་དྲུག་ཆའི་ཐུན་ཚོད་ལས་
མ་འདས་པར་འགྱོད་བཤགས་ཀྱིས་ཟིན་ན་རྩ་ལྟུང་མི་འབྱུང་ལ། དེ་ལས་
80

དམ་ཚིག་གི་རྣམ་གཞག་མདོར་བསྡུས་པ།
འདས་ན་ཡུལ་དེ་དངོས་སུ་བཞུགས་ན་དེ་བཤགས་ཡུལ་དུ་དགོས་ལ།
མི་བཞུགས་ན་དམ་ཚིག་གཅིག་པའི་བཤད་ཡུལ་གཅིག་དགོས་པས་
བཤགས་ཡུལ་བླ་མ་དམ་པ་བཞིན་དུ་མ་བཀུར་ན། དབང་བཞི་ཐོབ་པས་
ཐོབ་གོ་མི་ཆོད་ཅིང་རང་གི་རྒྱུད་མི་སྨིན་ཞིང་སྒོ་གསུམ་ཐ་མལ་དུ་ལུས་པའི་
སྐྱོན་ཡོད། དཔེར་ན་ལུས་སེམས་ཀྱི་སྟོབས་རྫོགས་པ་མ་ལ་རག་ལས་
ཀྱང་མ་དང་ཞེ་འགྲས་ན་བརྩེ་བའི་སེམས་ཀྱིས་རྒྱབ་ཏུ་བོར་ནས་ཆུང་ནས་
རྐང་འཁྱམ་ཞིང་ཆུ་ཟོས་པ་བཞིན་ཡོན་ཏན་གྱི་སྟོབས་མི་འཕེལ་ཞིང་། ངན་
སོང་དུ་རྐང་འཁྱམ་ནས་སྔགས་ལ་ཞུགས་པ་ཆུད་ཟ་བའི་ཉེས་པ་ཡོད། ལྔ་
པ་ཤེས་རྒྱུད་འགྲོལ་བའི་སློབ་དཔོན་ནི་སྔགས་ནང་རྒྱུད་སྡེ་གསུམ་རྒྱུད་
རྐྱང་པའི་བཤད་པ་ཚིག་དོན་གྱི་དམིགས་ལེགས་པར་འབྱེད་པའི་ཡུལ་གྱི་
བླ་མ་དེ། མིག་བཞིན་དུ་བག་ཟོན་དང་ལྡན་པའི་སེམས་ཀྱིས་མ་བཀུར་ན།
བག་མེད་ཀྱི་སྤྱོད་པས་ལོང་བར་འགྱུར་ཞིང་ལམ་དང་ལམ་མིན་གྱི་གོ་
སྐབས་མི་འབྱེད་ཅིང་གཡང་སར་ལྷུང་བ་བཞིན་ཆོས་དང་ཆོས་མིན་ཤན་
ཐང་མི་འབྱེད་ཅིང་རྟག་ཆད་ཀྱི་གཡང་སར་ལྷུང་བའི་སྐྱོན་ཡོད་དོ། །དྲུག་པ་
མན་ངག་ལུང་གི་སློབ་དཔོན་ནི། རང་གི་ད་ལྟ་ཉམས་སུ་བླང་བྱའི་ནང་རྒྱུད་
སྔགས་ཀྱི་བསྐྱེད་རྫོགས་མན་ངག་གི་གདམས་པ་ཞུ་བའི་ཡུལ་ནི་རང་གི་
སྙིང་ལས་གཅེས་པའི་ཚུལ་དུ་མ་བཀུར་ན། སྙིང་ལ་མཚོན་སོགས་ཕོག་ན
མིག་སོགས་སྔ་མ་རྣམས་ཡོད་ཀྱང་དོན་མེད་པ་བཞིན་དུ་གནས་ལུགས་
ཀྱི་དོན་མི་རྟོགས་ཤིང་ཡེ་ཤེས་ཀྱི་སྒྲོན་མ་ནུབ་ནས་འཁོར་བར་བྱིང་བའི་
81

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
སྐྱོན་ཡོད། གསུམ་པ་མཆེད་བཞིའི་དམ་ཚིག་ནི། གསལ་བཀྲ་ལས།
མཐའ་ཡས་སེམས་ཅན་རང་རིག་ཕྱིར། །གང་དག་བདག་ལས་གཞན་མེད་
ཅིང་། །བདེ་གཤེགས་སྙིང་པོའི་སྤྱན་ཡིན་ཕྱིར། །མ་འོངས་སངས་རྒྱས་
རང་བཞིན་ནི། །སྤྱི་ཡི་མཆེད་དེ་ཕ་ཚན་བཞིན། །སངས་རྒྱས་ཆོས་
ཞུགས་རིང་བ་དང༌། །ཞེས་སྤྱིའི་མཆེད་བྱམས་པ་དང་སྙིང་རྗེའི་ཡུལ་
སེམས་ཅན་ཐམས་ཅད་ནི་རིགས་བདེ་བར་གཤེགས་པའི་སྙིང་པོ་གཅིག་
གིས་བསྡུས་པ་དང་། མ་འོངས་པའི་སངས་རྒྱས་ཡིན་པར་བསམ་སྟེ་བྱམས་
པ་དང་སྙིང་རྗེའི་བློ་མི་སྤངས། རིང་བའི་མཆེད་ནི་སངས་རྒྱས་ཀྱི་བསྟན
པ་ལ་ཞུགས་སོ་ཅོག་རྣམས་ནི། སྔགས་ལ་ལྟོས་ན་རིང་པའི་མཆེད་ཡིན་
པས་ཕ་ཚན་གཅིག་པའི་སྤུན་བཞིན་བལྟབ། ཉེ་བའི་མཆེད་ནི་སྔགས་ཕྱི་
རྒྱུད་སྡེ་གསུམ་ལ་ཞུགས་པའི་མཆེད་རྣམས་ཏེ་ལྟ་སྤྱོད་ཕྱོགས་ཙམ་མཐུན་
པས་ཉེ་བ་སྟེ་ཞང་ཚན་མཐུན་པའི་སྤུན་བཞིན་དུ་བལྟ། འདྲེས་པའི་མཆེད་
ནི་ནང་རྒྱུད་སྡེ་གསུམ་ལ་ཞུགས་པའི་དཀྱིལ་འཁོར་དང་བླ་མ་གཅིག་གིས་
བསྡུས་པ་རྣམས་ནི་ལྟ་སྤྱོད་ཀུན་ནས་མཐུན་པས་ཕ་མ་གཅིག་པའི་མཚེ་
མའི་སྤུན་ལྟར་བལྟས་ཏེ། བླ་མ་མཆེད་ལྕམ་རྣམས་བཀུར་ཚུལ། ལུས་
ཀྱི་སྒོ་ནས་ཟས་ནོར་ལ་ཆགས་པ་མེད་པའི་སྒོ་ནས་བྲན་བཞིན་དུ། གདན་
སྟོབས་གོང་དུ་ཁུར་བ་སོགས་གུས་པའི་ལས་དང་། བྲན་བཞིན་དུ་བསྒོ་བ་
ལ་ཉན་ཞིང་བླ་མའི་ཉེ་འཁོར་དང་ཐུགས་ལ་འཐད་པ་རྣམས་ཀྱི་སེམས་
བཟུང༌། མ་གནང་བར་ནོར་དང་ལོངས་སྤྱོད་ལ་མི་སྤྱད། བླ་མ་མཆེད་ལྕུམ་
82

དམ་ཚིག་གི་རྣམ་གཞག་མདོར་བསྡུས་པ།
ལ་རྩེ་མོའི་ཕྱིར་ཡང་བརྡེག་པ་དང་རྐུ་འཕྲོག་སོགས་དམན་པའི་ལས་མི་
ངན་སེམས་
བྱའོ། །ངག་གི་སྒོ་ནས་བླ་མ་དང་མཆེད་ལྕམ་ལ་སྐུ་གསུང་ཐུགས་ཀྱི་སྤྱོད་
པའི་སྐྱོན་རྩེད་མོ་ཙམ་དུ་མེད་པ་ལ་ཡོད་པའི་སྒྲོ་མི་འདོགས། ཡོན་ཏན་
ཡོད་པ་ལ་མེད་པར་སྐུར་པ་མི་གདབ། ཡོན་ཏན་གྱི་ཆ་རེ་རེ་ནས་བརྗོད་ལ་
ཡོན་ཏན་བསམ། སེམས་ཀྱི་སྒོ་ནས་གཡོ་རྒྱུ་དང་ཕྲག་དོག
དང་འཕྱ་སེམས་མེད་པར་བརྩེ་གདུང་རྒྱུན་མ་བཅད་པར་བྱ། བཞི་པ་སྔགས་
དང་ཕྱག་རྒྱ་རྒྱུན་མི་བཅད་པ་ནི། གསལ་བཀྲ་ལས། རྩ་བ་སྐྱེད་དང་ལས་
སྔགས་དང་། །དམ་ཚིག་ལས་དང་ཆོས་དང་ནི། །སྐུ་ཉིད་ཕྱག་རྒྱ་ཆེན་པོ་
བཞི། །ཞེས་སོ། །སྔགས་ཀྱི་ལྷ་དང་དཀྱིལ་འཁོར་ཐམས་ཅད་རང་གིས་
གང་སྒྲུབ་པ་རྩ་བའི་དཀྱིལ་འཁོར་གྱི་རིགས་གཅིག་ཏུ་འདུས་པར་ཤེས་
པའི་སྒོ་ནས། སྔགས་གསུམ་ནི་རྒྱུ་མ་ནོར་བ་རྩ་བའི་སྔགས་ལྷ་དེའི་ས་
བོན་ཧཱུཾ་ལྟ་བུ་བསྒོམས་པ་དང༌། བསྐྱེད་པ་རྐྱེན་གྱི་སྔགས་ལྷ་དེའི་བསྐྱེད་པའི་
སྔགས། བཟླས་པ་ལས་ཀྱི་སྔགས་སྲོག་བཞི་འདུས་པ་རྩ་བའི་སྙིང་པོ་ལས་
སྦྱོར་དང་བཅས་པ་བཟླ་བའོ། །ཕྱག་རྒྱ་བཞི་ནི། ལྷ་སྐུ་ཕྱག་རྒྱ་ཆེན་པོ་རང་
ཉིད་ལྷར་གསལ་བ། བཅའ་བ་དམ་ཚིག་གི་ཕྱག་རྒྱ་གར་གྱི་ཕྱག་རྒྱ་རྒྱས་
པའམ། རིགས་ལྔའི་སྤྱི་རྒྱ་ལྟ་བུ། བཀྲོལ་བ་ལས་ཀྱི་ཕྱག་རྒྱ་ཡབ་ཀྱི་ཕྱག་
རྒྱ་གཡས་ནས་གཡོན་དུ་བསྒྱུར་ཞིང་ཤེས་རབ་ལ་ཡབ་སྣང་བས་རྒྱས་
ཐེབས་པར་བསམ། ཡུམ་གྱི་ཕྱག་རྒྱ་གཡོན་ནས་བསྒྱུར་ཞིང་གཡས་སུ་
བཀྲོལ་བ་ཐབས་ལ་སྟོང་པ་ཡུམ་གྱིས་རྒྱས་འདེབས་པ་དང༌། བསམ་པ་
83

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ཆོས་ཀྱི་ཕྱག་རྒྱ་ནི་སྒྱུ་འཕྲུལ་ལས། ཧཱུཾ་སྒྲེང་རྩེ་མོ་རྡོ་རྗེ་འབར་ཞེས་སོགས་
གསུངས་པ་བཞིན། ཡན་ལག་ལྔ་དང་མཛུབ་མོ་སོགས་ལྔ་རིགས་ལྔ་ཡུམ་
ལྔ་རང་རང་གི་ས་བོན་ལས་ཕྱག་མཚན་རྡོ་རྗེ་སོགས་འོད་འབར་བ་སེམས་
ཀྱིས་བསམ་པ་ཡིན། དེ་ལྟར་སྔགས་དང་ཕྱག་རྒྱ་བཞི་པོ་རབ་ཆུ་བོའི་རྒྱུན་
བཞིན་ནམ་ཉིན་མཚན་གྱི་ཐུན་གསུམ་གསུམ། འབྲིང་ཟླ་བ་གཅིག་གི་དུས་
དྲུག་གམ། ཐ་མ་ཟླ་བ་ར་བ་རྣམས་ཀྱི་དུས་སུ་སྔགས་དང་ཕྱག་རྒྱ་ཚོགས་
དང་གཏོར་མ་རྣམས་ལ་བརྩོན་དགོས། ལྔ་པ་གསང་བ་བཅུ་ལ། ཕྲ་རྒྱས་
ལས། སྤྱི་དང་བར་གསང་བཞི་བཞི་དང་། །འོས་དང་གཉེར་གཏད་རྣམ་པ་
བཅུ། །ཞེས། སྤྱིར་གསང་བཞི། བར་གསང་བཞི་གསང་བར་འོས་པ་དང་།
གསང་བར་གཉེར་གཏད་གཉིས་དང་བཅུ་ལས། དང་པོ་ནི། བི་མ་ལས།
ལྟ་ཟབ་སྤྱོད་པ་བརླང་པོ་དང༌། །ལྷ་མིང་གཟུངས་དང་གྲུབ་རྟགས་རྣམས། །
སྤྱིར་གསང་རྣམ་པ་བཞིར་བཤད་དོ། །ཞེས་གསུངས་པས། ལྟ་བ་ཟབ་
དག་མཉམ་ཆེན་པོའི་ལྟ་བ་དང་། སྤྱོད་པ་བརླང་པོ་སྔགས་ཀྱི་སྦྱོར་སྒྲོལ་གྱི་
སྤྱོད་པ་དང་། རང་གི་ཡི་དམ་གྱི་མིང་དང་གཟུངས་ཀྱི་སྔགས་དང་། ཉམས་
དང་རྟོགས་པ་གྲུབ་པའི་རྟགས་རྣམས་བླ་མ་དང་ནང་འདྲེས་པའི་མཆེད་མ་
གཏོགས་པ་ལ་སྤྱིར་གསང་བ་བཞི། བར་དུ་གསང་བ་བཞི་ནི། གསལ་
བཀྲ་ལས། སྒྲུབ་པའི་གནས་དུས་གྲོགས་དང་རྫས། །བར་དུ་གསང་ལ་
བསྒྲུབ་པར་བྱ། །ཞེས་གསུངས་པས། རང་གི་སྒྲུབ་པའི་གནས། སྒྲུབ་པའི་
དུས་ཚོད་སྒྲུབ་པའི་གྲོགས་ཕྱག་རྒྱ་དང་མཆེད་ལྕམ་རྣམས་སྒྲུབ་པ་ལ་ཞུགས་
བ་མོ་
84

དམ་ཚིག་གི་རྣམ་གཞག་མདོར་བསྡུས་པ།
ནས་འབྲས་བུ་མ་ཐོབ་བར་དུ་གསང་དགོས་པས་བར་གསང་བཞི་ཞེས་
བྱའོ། །གསང་འོས་ནི། བཱི་མ་ལས། གསང་བར་འོས་པ་མདོར་བསྡུས་ན།
ཕུད་དང་གཏོར་མ་ཚོགས་དག་དང་། བྷནྡྷུ་ཕུར་པ་མར་མེ་སྣོད། རྫས་དང་
ལག་ཆ་དཀྱིལ་འཁོར་རྣམས། །སྐྱེ་བོས་མཐོང་བར་ཡོངས་མི་བྱ། །དྲིལ་བུ་
རྔེའུ་ཆུང་ལ་སོགས་སྒྲ། །སྐྱེ་བོས་ཐོས་པར་ཡོང་མི་བརྡུང༌། །གྲོགས་པོའི་
སྤྱོད་དང་མཚང་རྣམས་དང་། །སེམས་ཅན་ཀུན་གྱི་ངན་སྤྱོད་དང་། །ཀུན་

ལ་གནོད་པའི་སྤྱོད་པ་ནི། །ཤིན་ཏུ་གསང་ན་བྱང་ཆུབ་རྒྱུ། །ཞེས་གསུངས་
པས། སྔགས་ཀྱི་རྫས་ཆང་དང་དྲིལ་བུ་ཐོད་རྔ་ལ་སོགས་པ་རྒྱ་གར་ན་རྣལ་
འབྱོར་པས་མཚན་མོ་དུར་ཁྲོད་ན་རྒྱུ་དུས་དང་སྐྱེ་བོས་དབེན་པའི་སྒྲུབ་
གནས་ལ་སོགས་མ་ཡིན་པར་མི་སྤྱོད། སྔགས་ཀྱི་གླེགས་བམ་རྣམས་
ཕུག་པ་དང་དུར་ཁྲོད་ལ་སོགས་པར་རྒྱས་བཏབ། མཚན་མོ་ཚོགས་དང་
གཏོར་མའི་དུས་སུ་བལྟ་རྟོག་མཛད་པ་ཡིན། བོད་འདི་ན་གསང་སྔགས་
ཁྱབ་བརྡལ་དུ